***Sjakalen*** (originaltittel: *The Jackal*) er en amerikansk actionthriller fra 1997 regissert av Michael Caton-Jones. Filmen handler om en beryktet leiemorder som leies av russiske mafiaen for å drepe en fremstående politiker i USA. Hovedrollene spilles av Richard Gere og Bruce Willis i hovedrollene, mens en sentral birolle spilles av Sidney Poitier.

Filmen regnes som en nyinnspilling av *Sjakalen* fra 1973, men avviker en del fra denne.

Handlingen
----------

Den beryktede leiemorderen Sjakalen – verdens mest fryktede og beryktede morder – har av den russiske mafia fått i oppdrag å likvidere en viktig person i det amerikanske, politiske systemet. Oppdraget koster 70 millioner dollar. Declan Mulqueen, en fengslet IRA-terrorist, er den eneste som kan stoppe ham. FBIs assisterende direktør tar derfor et enormt ansvar og risiko når han bestemmer seg for å sette fri Mulqueen for å stoppe Sjakalen. Leiemorderen Sjakalen er derimot svært vanskelig å få has på da han er konstant på farten, stadig i ny forkledning. Han er ekspert på å endre sitt ansikt, hår, stemme, alder og kroppsspråk. Han bruker alle nødvendige undergrunnskontakter for å skaffe våpen og falske pass uten å etterlate spor.

Om filmen
---------

### Popularitet og økonomi

*Sjakalen* innbragte 159 millioner dollar på verdensbasis, hvorav 55 millioner i USA.

Produksjonskostnadene var på rundt 60 millioner dollar.

### Anmelderne

Filmen ble dårlig mottatt av kritikerne og har bare fått 23 % på Rotten Tomatoes. Den amerikanske filmkritikeren Roger Ebert gav den bare 1,5 av 4 stjerner, mens Leonard Maltin gav den 2,5 av 4 stjerner.

Både *VGs* og *Dagbladets* anmeldere gav den terningkast tre.

### Annet

Regissøren av den originale filmen, Fred Zinnemann, var svært lite begeistret for nyinnspillingen og forlangte at tittelen skulle endres. Derfor ble den bare hetende *The Jackal*.

Gatlingvåpenet brukt av Bruce Willis i filmen hadde navnet "Polish ZSU-33 14.5 mm", men eksisterer ikke i virkeligheten.

I rollene
---------

(utvalg)

* Bruce Willis – The Jackal
* Richard Gere – Declan Mulqueen
* Sidney Poitier – FBI Deputy Director Carter Preston
* Diane Venora – Major Valentina Koslova
* Mathilda May – Isabella Zanconia
* J.K. Simmons – FBI Agent T. I. Witherspoon
* Richard Lineback – FBI Agent McMurphy

Referanser
----------

1. 1 2  «The Jackal (1997) - Box Office Mojo». *www.boxofficemojo.com* **(engelsk)**. Besøkt 25. april 2017.
2. ↑  «The Jackal». *Rotten Tomatoes* **(engelsk)**. Besøkt 22. mai 2019.
3. ↑  Ebert, Roger. «The Jackal Movie Review & Film Summary (1997) | Roger Ebert». *www.rogerebert.com* **(engelsk)**. Besøkt 25. april 2017.
4. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
5. ↑  «Såpe-sjakal». *VG* **(norsk)**. 1998. Besøkt 25. april 2017.
6. ↑  «For mange gode gutter - Film». *www.dagbladet.no*. 1998. Besøkt 25. april 2017.

Eksterne lenker
---------------

* (en) *Sjakalen* på Internet Movie Database Rediger på Wikidata

* (no) *Sjakalen* hos Filmfront Rediger på Wikidata

* (no) *Sjakalen* på NRK TV Rediger på Wikidata

* (sv) *Sjakalen* i Svensk Filmdatabas Rediger på Wikidata

* (da) *Sjakalen* i Danmark Nationale Filminstitut Rediger på Wikidata

* (en) *Sjakalen* på AllMovie Rediger på Wikidata

* (fr) *Sjakalen* på Allociné Rediger på Wikidata

* (nl) *Sjakalen* på MovieMeter Rediger på Wikidata

* (en) *Sjakalen* på American Film Institute Rediger på Wikidata

* (en) *Sjakalen* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |